CELEX: 62020CN0178
Language: el
Date: 2020-04-07 00:00:00
Title: Υπόθεση C-178/20: Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 7 Απριλίου 2020 — Pharma Expressz Szolgáltató és Kereskedelmi Kft. κατά Országos Gyógyszerészeti és Élelmezés-egészségügyi Intézet

24.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/24
            
         
      Αίτηση προδικαστικής αποφάσεως την οποία υπέβαλε το Fővárosi Közigazgatási és Munkaügyi Bíróság (Ουγγαρία) στις 7 Απριλίου 2020 — Pharma Expressz Szolgáltató és Kereskedelmi Kft. κατά Országos Gyógyszerészeti és Élelmezés-egészségügyi Intézet
      (Υπόθεση C-178/20)
      (2020/C 279/34)
      Γλώσσα διαδικασίας: η ουγγρική
      
         Αιτούν δικαστήριο
      
      Fővárosi Közigazgatási és Munkaügyi Bíróság
      
         Διάδικοι στην υπόθεση της κύριας δίκης
      
      
         Προσφεύγουσα: Pharma Expressz Szolgáltató és Kereskedelmi Kft.
      
         Καθού: Országos Gyógyszerészeti és Élelmezés-egészségügyi Intézet
      
         Προδικαστικά ερωτήματα
      
      
                  1)
               
               
                  Προκύπτει από τα άρθρα 70 έως 73 της οδηγίας 2001/83 (1) ότι φάρμακο, το οποίο μπορεί να χορηγηθεί χωρίς ιατρική συνταγή σε ένα κράτος μέλος, πρέπει να θεωρηθεί ως φάρμακο που μπορεί επίσης να χορηγηθεί χωρίς ιατρική συνταγή και σε άλλο κράτος μέλος, ακόμη και όταν το συγκεκριμένο φάρμακο δεν διαθέτει άδεια κυκλοφορίας και δεν έχει ταξινομηθεί στο άλλο κράτος μέλος;
               
            
                  2)
               
               
                  Δικαιολογείται, χάριν της προστασίας της υγείας και της ζωής των προσώπων σύμφωνα με το άρθρο 36 ΣΛΕΕ, ποσοτικός περιορισμός ο οποίος εξαρτά τη δυνατότητα παραγγελίας και διανομής στον ασθενή φαρμάκου, το οποίο δεν διαθέτει άδεια κυκλοφορίας στην αγορά ενός κράτους μέλους αλλά διαθέτει τέτοια άδεια σε άλλο [κράτος μέλος του ΕΟΧ], από την ύπαρξη ιατρικής συνταγής και δήλωσης της φαρμακευτικής αρχής, ακόμη και όταν το φάρμακο έχει ταξινομηθεί στο άλλο κράτος μέλος ως φάρμακο που χορηγείται χωρίς ιατρική συνταγή;
               
            
         (1)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ 2001, L 311, σ. 67).